
Bácsalmás Város Önkormányzata Képviselő-testületének

33/2004. (XII. 31.) rendelete

a talajterhelési díjról

Bácsalmás Város Önkormányzat Képviselő-testülete a helyi önkormányzatokról szóló 1990. évi LXV. törvény (továbbiakban: Ötv.) 16. § (1) bekezdésében, továbbá a környezetterhelési díjról szóló – és a 2004.évi CI. törvénnyel módosított – 2003. évi LXXXIX. törvény (továbbiakban: Ktd.) 26. § (4) bekezdésében kapott felhatalmazás alapján az alábbi rendeletet alkotja:

A talajterhelési díjfizetési kötelezettség 

1.§

(1) A talajterhelési díjfizetési kötelezettség azt a kibocsátót terheli, aki a műszakilag rendelkezésre álló közcsatornára nem köt rá és helyi vízgazdálkodási hatósági, illetve vízjogi engedélyezés hatálya alá tartozó szennyvízelhelyezést, ideértve az egyedi zárt szennyvíztározót is, alkalmaz. (Ktd. 11. §) 
(2) Nem terheli díjfizetési kötelezettség a Ktd. 11. § (2) bekezdésében említett kibocsátót. 

A talajterhelési díj mértéke 

2.§

(1) A talajterhelési díj mértékét a talajterhelési díj alapja (Ktd. 12. § (2) bekezdése), az egységdíj (Ktd. 12. § (3) bekezdése), valamint a település közigazgatási területére vonatkozó területérzékenységi szorzó határozza meg. 

(2) A talajterhelési díj alapja csökkenthető azzal a számlákkal igazolt mennyiséggel, amelyet a kibocsátó szennyvíztárolójából, olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja (Ktd. 14. §)

(3) A talajterhelési díj számításának részletes szabályait e rendelet 1. sz. melléklete tartalmazza. 

Mentesség, díjkedvezmény

3.§

(1) Amennyiben a talajterhelési díj alapja éves átlagban nem haladja meg a havi 3 m3-t, és a kibocsátóval közös háztartásban élők együttesen számított egy főre eső jövedelme nem haladja meg a mindenkori nyugdíjminimum kétszeresét - rászorultsági alapon - a talajterhelési díj 50 %-át kell megfizetnie.

A kedvezményt kizárja, ha a lakást - részben vagy egészben - nem hozzátartozó lakja (bérlet, albérlet, szívességi lakáshasználat stb.).

(2) Mentes a díjfizetési kötelezettség alól az a kibocsátó - feltéve, hogy a lakásban egyedül vagy hozzátartozóival együtt a lakást ténylegesen lakja - ahol az együttlakók egy főre jutó jövedelme nem haladja meg a nyugdíjminimum mértékét.

A kérelmet Bácsalmás város Polgármesteréhez kell benyújtani.

(3) E rendelet alkalmazásában jövedelem: az Sztv. 4. § (1) bekezdés a) pontja szerinti jövedelem. (Függelék)

(4)
 A 2012., 2013., 2014. évre és a 2015. évre 90 %-os talajterhelési díjkedvezményt kap az a lakossági és nem lakossági kibocsátó, aki/amely legkésőbb 2015. június 30-ig a szennyvízcsatorna-hálózatra rácsatlakozik. Így a 2012., 2013., 2014. és a 2015. évben fizetendő talajterhelési díj mértéke a területérzékenységi szorzó figyelembevételével: 180,- Ft/m3.
(5)
 A befizetett talajterhelési díj elszámolására az adózás rendjéről szóló törvény szabályai az irányadóak. 
A talajterhelési díj megfizetése

4.§

(1) A talajterhelési díjat a kibocsátónak kell megállapítania, bevallani és megfizetnie (önadózás) a tárgyévet követő év március 31-éig, a helyi adóhatóságnál, az erre a célra szolgáló – e rendelet 2. sz. melléklete szerinti – nyomtatványon.

(2) Ha a gazdálkodó szervezet több telephelyet működtet bevallásában az adatokat telephelyenként kell feltüntetni.

(3) A kibocsátó köteles olyan nyilvántartást vezetni, amelyből a díjfizetés alapja, valamint összege telephelyenként megállapítható.

(4) A kibocsátó a tárgyévet követő év március 31-ig a tárgyévi tényleges kibocsátás alapján számított díj és a tárgyévben befizetett díjelőleg különbözetét megfizeti, illetve a túlfizetés összegét a tárgyévet követő év első negyedévi díjelőlegének megfizetésekor beszámítja vagy visszaigényli.

(5) A kibocsátó a talajterhelési díjat az OTP Bank Rt. által vezetett 11732088-15336471-03920000 Önkormányzati Talajterhelési díj beszedési számla javára fizeti be.

A talajterhelési díj az Önkormányzat Környezetvédelmi Alapjának bevételét képezi.

A díjfizetési kötelezettség keletkezése és megszűnése

5. § 

(1) A kibocsátó a talajterhelési díj fizetési kötelezettség keletkezését, valamint a várható talajterhelési díj összegét a vízszolgáltatás igénybevételét követő 15 napon belül bejelenti az adóhatóságnál, az erre a célra szolgáló nyomtatványon.

(2) A kibocsátó talajterhelési díjfizetési kötelezettsége azzal a nappal megszűnik, amely napon:
a) a műszakilag rendelkezésre álló közcsatornára ráköt

b) a vízszolgáltatás igénybevétele a szolgáltató igazolása szerint megszűnt

(3) A kibocsátónak a talajterhelési díj fizetési kötelezettségének megszűnéséről, annak bekövetkezésétől számított 15 napon belül kell bejelentést tennie az önkormányzati adóhatóságnál az erre a célra szolgáló – e rendelet 3. számú melléklete szerinti – nyomtatványon.

Eljárási szabályok

6.§

A talajterhelési díj megfizetésére, bevallására, az ehhez kapcsolódó jogkövetkezményekre, a megállapításhoz és a beszedéshez való jog elévülésére, pénzügyi ellenőrzésre, valamint a végrehajtásra az e rendeletben nem szabályozott kérdésekben az adózás rendjéről szóló törvény rendelkezéseit kell alkalmazni.

Adatszolgáltatási szabályok

7.§

(1) Adatszolgáltatási kötelezettség terheli a kibocsátót a talajterhelési díj fizetési kötelezettség keletkezéséről és megszűnéséről az e rendelet 5. §-a szerint.

(2) Adatszolgáltatási kötelezettség terheli a vízgazdálkodási közüzemi szolgáltatót az alábbi adatok tekintetében:

a) az érintett ingatlanok azonosító adatai, az ingatlanra számlázott ivóvíz éves mennyisége a számlázott locsolóvíz levonásával, a tárgyévet követő év március 31-ig

b) a szennyvízcsatornára történő rákötések pontos időpontját a fogyasztói bejelentések alapján és az ezen időpontot megelőző töredék év vízfelhasználását, a locsolóvíz levonásával, az év során folyamatosan. 

(3) Adatszolgáltatási kötelezettség terheli - a tárgyévet követő év március 31-ig - a folyékony hulladék szállítására feljogosított szervezetet az elszállított szennyvíz mennyiségéről, kibocsátónként.

Adatvédelem 

8. § 

(1) Az adatkezelés célja, hogy az önkormányzat gondoskodni tudjon a talajterhelési díjjal összefüggő törvényi kötelezettségeinek teljesítéséről, illetve, hogy a kibocsátó élni tudjon az e rendeletben meghatározott mentességekkel és kedvezményekkel kapcsolatos jogaival. 

(2) A kezelhető adatok köre: név (leánykori név), születési idő (év, hónap, nap) anyja neve, lakcím, levelezési cím, a díjköteles ingatlan címe és helyrajzszáma, jövedelmi adatok, a kibocsátón kívül a lakásban élők lakhatásának jogcímei (bérlő, hozzátartozó stb.), a lakásra kiszámlázott éves ivóvíz mennyisége (a számlázott locsolóvíz levonásával), a közcsatornára való rákötés időpontja, a jogszerűen elszállított szennyvíz mennyisége. 

(3) Adattovábbítás – törvényben foglalt esetek kivételével – nem végezhető. 

(4) A talajterhelési díjfizetési kötelezettség végleges megszűnését követően haladéktalanul törölni kell az adatokat. 

Záró rendelkezések

9.§

(1) Jelen rendelet 2005. január 1-jén lép hatályba.

(2) A kibocsátónak első alkalommal 2005. március 31-ig kell bejelentést tennie a talajterhelési díjfizetési kötelezettségéről, a 2004. évi adatok alapján.


Zalántai Endre s.k.
Barta Józsefné s.k.


polgármester
jegyző

1. számú melléklet

a 33/2004. (XII. 31.) bácsalmási ör.-hez

2. sz. melléklet

a 33/2004. (XII. 31.) bácsalmási ör.-hez

Bevallás

20...… évre

1. Személyes adatok:

	neve:

	leánykori neve:

	születési év, hó, nap:

	anyja neve:

	lakcíme:

	levelezési címe:

	


2. A díjköteles ingatlan:

	címe:

	helyrajzi száma:


3. A talajterhelési díj kiszámítása:

	a) a díjfizetési alap (m3/év):
	

	b) a talajterhelés egységdíja egységesen:
	1200 Ft/m3 

	c) a területérzékenységi szorzó Bácsalmás város belterületén egységesen
	1,5

	d) a díj mértéke: a x. b. x c
	Ft

	e) díjkedvezmény (3): 
	Ft

	f) fizetendő terhelési díj (d-e):
	Ft


4. Kedvezmények:

	Mentes a díjfizetés alól a 3. § (3) bekezdés alapján (2)


Kijelentem, hogy a fenti adatok a valóságnak megfelelnek.

Bácsalmás, 200.…. év ………………….. hó …… nap

…………………………………….….

talajterhelési díjfizető

Kitöltési tájékoztató

a talajterhelési díj bevallásához

(1) A díjfizetési kötelezettség alapja a szolgáltatott ivóvíz mennyisége, csökkentve az ivóvízvezeték meghibásodása következtében elszivárgott, illetve külön jogszabály szerint locsolási célú felhasználásra figyelembe vett víz mennyiségével.

A vízjogi engedély alapján végzett szennyvízelhelyezés esetében a szenny és használt víz mennyisége, csökkentve a külön jogszabály vagy hatósági határozat rendelkezései szerint megtisztított víz mennyiségével.

Az alap tovább csökkenthető azzal az igazolt mennyiséggel, amelyet a kibocsátó szennyvíztárolójából a közszolgáltató szállító (Bácsalmás Közszolgáltató Üzem) szállított el és az előírások szerinti elhelyezést igazolja. 

(2) Mentes a díjfizetési kötelezettség alól az a kibocsátó, ahol az együtt lakók egy főre eső jövedelme nem haladja meg a mindenkori öregségi nyugdíjminimum mértékét. 

A mentességet kizárja, ha a lakást részben vagy egészben nem a kibocsátó és hozzátartozója lakja (bérlet, albérlet, szívességi lakáshasználat stb.)

(3) Az önkormányzat rendelete alapján 50 % kedvezmény illeti a kibocsátót, ha a lakást ténylegesen lakja és a vele közös háztartásban élok jövedelmével együtt az egy főre eső jövedelem nem haladja meg a mindenkori öregségi nyugdíjminimum kétszeresét. 

A környezetterhelési díjról szóló 2003. évi LXXXIX. törvény 27. § (1) bekezdés szerint a talajterhelési díj fizetésére kötelezett kibocsátó 2005. évben a törvény alapján megállapított talajterhelési díj 20 %-át, 2006. évben 50 %-át, 2007. évben 75 §-át, 2008. évben 90 %-át, 2009. évben 100 %-át köteles megfizetni.

A környezetterhelési díjról szóló 2003. évi LXXXIX. törvény 25. §-a alapján a talajterhelési díj megfizetésére, bevallására, az ehhez kapcsolódó jogkövetkezményekre, a megállapításhoz és a beszedéshez való jog elévülésére, valamint a végrehajtására az adózás rendjéről szóló törvény rendelkezéseit kell alkalmazni.

3. sz. melléklet
a 33/2004. (XII. 31.) bácsalmási ör.-hez

Bejelentés

a talajterhelési díjfizetési kötelezettség megszűnéséről

(A megszűnéstől számított 15 napon belül.)

1. Személyes adatok:

	neve:

	leánykori neve:

	születési év, hó, nap:

	anyja neve:

	lakcíme:

	levelezési címe:


2. A volt díjköteles ingatlan:

	címe:

	helyrajzi száma:


3. A megszűnés tényleges időpontja: 200 …………………………… hó ……… nap

4. A megszűnés oka:

a)* a műszakilag rendelkezésre álló közcsatornára rákötött

O
b)* a vízszolgáltatás igénybevétele megszűnt


O

(A megfelelő választ a “O”-be tett “X” jellel kell jelölni.)

Kijelentem, hogy a fenti adatok a valóságnak megfelelnek.

Bácsalmás, 200 …. év …………………………… hó …… nap

……………………………………………

bejelentő aláírása

* A bejelentéshez csatolni kell a Szolgáltató írásos igazolását!

Függelék

a 33/2004. (XII. 31.) bácsalmási ör.-hez

Jövedelem számítása

E rendelet alkalmazásában jövedelem: a személyi jövedelemadóról szóló törvényben jövedelemként meghatározott, belföldről vagy külföldről származó vagyoni érték (bevétel) munkavállalói járulékkal, személyi jövedelemadóval, egészségbiztosítási és nyugdíjjárulékkal, magán-nyugdíjpénztári tagdíjjal, valamint a jövedelemadóról szóló törvényben elismert költségekkel csökkentett része, függetlenül attól, hogy adómentesnek vagy adókötelesnek minősül, ideértve a bármely ország jogszabálya alapján folyósított nyugdíjat.

Nem minősül jövedelemnek a temetési segély, az alkalmanként adott átmeneti segély, a lakásfenntartási támogatás, a rendkívüli gyermekvédelmi támogatás, a nevelőszülők számára fizetett nevelési díj és külön ellátmány, az anyasági támogatás, a tizenharmadik havi nyugdíj, valamint - a személyes gondoskodásért fizetendő személyi térítési díj megállapítása kivételével - a súlyos mozgáskorlátozott személyek pénzbeli közlekedési kedvezményei, a rokkantsági járadék, a vakok személyi járadéka és a fogyatékossági támogatás. [Sztv. 4. § (1) bek. a) pontja.]

� Beiktatta: 4/2005. (III. 05.) rendelet 1. §, megállapította: 17/2013. (VII. 30.) önkormányzati rendelet 1. §. Hatályos: 2013. VII. 31-től.


� Beiktatta: 4/2005. (III. 05.) rendelet 1. §. Hatályos: 2005. III. 5-től, de e rendelkezést a kibocsátó 2005. I. 1-jétől alkalmazhatja.


� Hatályon kívül helyezte: 17/2012. (XI. 28.) önkormányzati rendelet 1. §. Hatálytalan: 2012. XI. 30-tól.


� Megállapította: 17/2013.(VII. 30.) önkormányzati rendelet 2. §. Hatályos: 2013. VII. 31-től.






